**Hvordan er en social historie opbygget?**

Den sociale historie indeholder 4 sætningstyper:

Beskrivende sætninger

1. Perspektiverende sætninger
2. Dirigerende sætninger
3. Kontrollerende sætninger

**1: Beskrivende sætninger:**
Grundlæggende information om hvor, hvem, hvad (Det ydre). Afhængigt af niveauet vil historier meget ofte indledes med sætninger af denne type:

*Jeg hedder Jakob og jeg er 12 år gammel, Jeg går på Glostrup skole. Der er 23 elever i min kalsse. Når vi spiser frokost, sidder vi alle ved spisebordet i lokale 42.*

* *Jeg hedder Jakob, jeg er 12 år, jeg bor på Glostrupvej 12 i Glostrup. Jeg bor sammen med min mor, min far og min lillesøster. Når vi skal spidse sidder vi  som regel ved spisebordet i køkkenet.*

Det er meget vigtigt at man sikrer sig at, den person, der skal læse historien umiddelbart kan se, at det er ham/hende selv, det drejer sig om.

**2: De perspektiverende sætninger:**

Beskriver andre personers reaktioner på en situation og forklarer andres følelser og tanker til eleven f.eks. i skolen ved frokostbordet (det ydre):

* *De andre elever venter med at spise, til der bliver sagt værsgo. Min lærer kan godt lide, at jeg venter med at spise, til hun siger værsgo. Det er høfligt og pænt, når man tygger maden med lukket mund. Hvis jeg kigger rundt ved bordet, kan jeg se,  at de andre elver lukker munden, når de tygger maden.*
* *Min lillesøster og min far venter med at spise til min mor siger værsgo. min mor bliver glad når jeg venter med at spise til hun har sagt værsgo. jeg kan se at min mor, far og lillesøster tygger maden med lukket mund. De synes, det er pænt og høfligt, hvis vi alle tygger maden med lukket mund.*

**3: De dirigerende sætninger:**
Fortæller barnet hvad hun/han skal gøre for at klare den konkrete situation. Sætningerne skives i positive vendinger, gerne med udtryk som: "Jeg vil...","Jeg kan...", "Jeg vil forsøge....","Jeg vil prøve at huske...."

* *Jeg kan vente med at spise, til der bliver sagt værsgo, jeg vil prøve at huske at lukke munden, når jeg tygger maden.*

**4: (Selv) kontrollerende sætninger:**
Støtter barnet i at fastholde adfærds ændringen.

**Regler, gode råd til opbygning af en sociale historie:**

1. Historierne skrives i 1. person "jeg" og i nutid.
2. Eller som 3. person, hvis det er for konfronterende "man kan..."
3. Den sociale forståelse bør fremmes på en **positiv** måde. ("Jeg vil forsøge at tale med lav stemme inde på biblioteket" i stedet for "Jeg må ikke snakke højt")
4. Tag højde for konkret tankemåde
5. Undlad ord som altid og aldrig og anvend i stedet for "ofte, som regel, sommetider"
6. Højst 1 dirigerende og evt. 1 kontrollenrede sætning for hver perspektivering og beskrivende sætning. Målestok er (2-5) : (1-2)
7. Hvis barnet har sær-interesser så benyt dig af historier /metaforer der relatere til sær-interessen: "Det at stå i kø er langsommeligt, ligesom krybdyr er" "Når nogen siger , at de skiftede mening kan jeg tænke på en sommerfugle larve, der bliver til en sommerfugl, som noget der kan blive endnu bedre"

**Hvornår:**

* Læs den sociale historie som et **fast**led i den ugentlige rutine
* Læs den sociale historie **inden**den aktuelle situation, hvor en adfærds ændring ønskes.
* Lav en **egen**bog med sociale historier til barnet.

**Kom godt i gang:**

**Fokuspunktliste:**

1. Brainstorm - Lav en liste over de ting, som du gerne vil have barnet skal have hjælp til (Eller som du tit skælder ud over) - Fokuspunkter!
2. Vælg en ting ud
3. Afdæk hvorfor personen gør det det sker (hvorfor råber han, Hvorfor bider han? hvorfor går han væk?)- observer og diskuter evt. med andre.
4. Brainstorm - hvad vil du have han/hun skal gøre i stedet for?  (hvad skal barnet gøre/tænke i stedet for, kan det formuleres helt konkret?)
5. Skriv en historie historie - lige ud af landevejen ud fra de 4 begreber.
6. kig historien igennem og ret til, evt. med en andens feedback
7. Lav evt. historien sammen med barnet, for nogle gange kan det være beskrivelse af at der er 23 elever i klassen der ikke giver mening for dem. Det kan også give anledning til at de reflekterer over situationen og bedre forstår den, og får ejerskab.